ທ່ານທອງລຸນ ກ່າວຄຳປາໄສ ຕໍ່ກອງປະຊຸມ ສະມັດຊາໃຫຍ່ ສະຫະປະຊາຊາດ
ໃນຄຳປາໄສ ຕໍ່ກອງປະຊຸມສະມັດຊາໃຫຍ່ ປີນີ້ ​ທ່ານທອງລຸນ ສີສຸລິດ ​ໄດ້​ເວົ້າເຖິງ​ຫຼາຍ​​ເລື່ອງ ຮວມທັງ​ການ​ບັນລຸເປົ້າໝາຍ ສະຫັດສະວັດ ດ້ານການພັດທະນາ ແລະ​ບັນ​ຫາ​ທ້າ​ທາຍ​ອື່ນໆ.
ໃນມື້ວັນຈັນ ຜ່ານມານີ້ ທ່ານທອງລຸນ ສີສຸລິດ ຮອງນາຍົກລັດ ຖະມົນຕີພ້ອມທັງເປັນລັດຖະມົນຕີການຕ່າງປະເທດຂອງ ສປປ ລາວ ໄດ້ກ່າວຄຳປາໄສຕໍ່ກອງປະຊຸມສະມັດຊາໃຫຍ່ອົງການສະ ຫະປະຊາຊາດ ຄັ້ງທີ 69 ຊຶ່ງທ່ານໄດ້ເວົ້າເຖິງຫຼາຍໆເລື່ອງ ຮວມ ທັງການບັນລຸເປົ້າໝາຍສະຫັດສະວັດດ້ານການພັດທະນາ ການ ຈັດຕັ້ງປະຕິບັດສົນທິສັນຍາອັອສໂລ ການແກ້ໄຂບັນຫາປາແລສ ໄຕນ໌ ການຍົກເລີກການລົງໂທດທາງດ້ານເສດຖະກິດຕໍ່ຄິວບາແລະບັນຫາທ້າທາຍອື່ນໆ ໄພສານມີລາຍລະອຽດມາສະເໜີທ່ານ ໃນອັນດັບຕໍ່ໄປ ບັນຫາທຳອິດ ທີ່ທ່ານທອງລຸນ ສີສຸລິດຮອງນາຍົກລັດຖະມົນຕີພ້ອມທັງເປັນລັດຖະມົນຕີ ການຕ່າງປະເທດ ສປປ ລາວ ໄດ້ກ່າວເຖິງ ຢູ່ໃນຄຳປາໄສ ຕໍ່ກອງປະຊຸມສະມັດຊາໃຫຍ່ ອົງການສະຫະປະຊາຊາດຄັ້ງທີ 69 ກໍຄືເລື້ອງເປົ້າໝາຍສະຫັດສະວັດຂອງສະຫະປະຊາ ຊາດ ຊຶ່ງທ່ານກ່າວວ່າ ຍັງເຫຼືອເວລາອີກບໍ່ດົນປານໃດ ສຳຫລັບການບັນລຸເປົ້າໝາຍດັ່ງ ກ່າວ ຊຶ່ງບາງປະເທດກໍເຮັດໄດ້ດີ ແຕ່ບາງປະເທດກໍຍັງມີການຊັກຊ້າ ທ່ານທອງລຸນເວົ້າ ວ່າ ທ່ານທອງລຸນກ່າວວ່າ ຕະຫລອດໄລຍະ 39 ປີ ແຫ່ງການຄົງຕົວຂອງປະເທດ ພາຍຫລັງ ສົງຄາມສິ້ນສຸດລົງນັ້ນ ສປປ ລາວມີຄວາມພະຍາຍາມປັບຕົວເອງ ຈາກສະພາບຮຳບາດ ແຜສົງຄາມກ້າວຂຶ້ນສູ່ການວາງແນວທາງພັດທະນາຮອບດ້ານແລະຈັດຕັ້ງປະຕິບັດແຜນ ພັດທະນາເສດຖະກິດສັງຄົມ 5 ປີ ມາແລ້ວເຖິງ 7 ສະບັບ ຕາມນະໂຍບາຍປ່ຽນແປງໃໝ່ ຂອງພັກປະຊາຊົນປະຕິວັດລາວ ຜົນສຳເລັດ ທີ່ ສປປ ລາວ ຍາດມາໄດ້ ແຕ່ໄລຍະນັ້ນ ແມ່ນມາຈາກການຖອດຖອນບົດຮຽນຂອງຕົນໂດຍຜ່ານສະພາບການຕົວຈິງໃນການພັດ ທະນາແລະປັບປ່ຽນໄປຕາມສະພາບການຕົວຈິງຢູ່ພາຍໃນປະເທດແລະຈາກພາຍນອກ ທ່ານທອງລຸນເວົ້າວ່າ ບົດຮຽນທີ່ຖອດຖອນໄດ້ຈາກປະເທດເພື່ອນມິດທັງຢູ່ໃກ້ແລະຢູ່ໄກ ຖືເປັນສິ່ງລ້ຳຄ່າ ທ່ານເວົ້າວ່າ ສປປ ລາວ ຂໍສະແດງຄວາມຂອບໃຈ ມາຍັງເພື່ອນມິດ ທີ່ ນອກຈາກໄດ້ສະໜັບສະໜູນ ຊ່ວຍເຫຼືອດ້ານຕ່າງໆແລ້ວ ຍັງໄດ້ສົ່ງຄວາມຮູ້ ແລະປະສົບ ການໃຫ້ແກ່ ສປປ ລາວທີ່ໜຸ່ມນ້ອຍໃນແຕ່ລະໄລຍະຮວມທັງບົດຮຽນທີ່ມີຜົນສຳເລັດແລະ ບົດຮຽນທີ່ລົ້ມແຫຼວຄວບຄູ່ກັນໄປສະເໝີມາ ທ່ານທອງລຸນ ເວົ້າວ່າ ນອກຈາກນີ້ ໃນຖານະທີ່ເປັນປະເທດດ້ອຍພັດທະນາ ທີ່ບໍ່ມີຊາຍ ແດນຕິດກັບທະເລນັ້ນ ສປປ ລາວ ຍັງສືບຕໍ່ມີຄວາມອ່ອນໄຫວ ແລະປະເຊີນກັບສິ່ງທ້າ ທາຍຫລາຍດ້ານ ໂດຍສະເພາະໃນການຈັດຕັ້ງປະຕິບັດບາງຄາດໝາຍ ຂອງເປົ້າໝາຍ ສະຫະລັດສະວັດ ດ້ານການພັດທະນາ ເຊັ່ນ ການຫລຸດຜ່ອນ ອັດຕາການຂາດອາຫານ ຫລຸດຜ່ອນອັດຕາການຕາຍຂອງແມ່ແລະເດັກ ການຫລຸດຜ່ອນຜົນກະທົບຂອງລະເບີດ ບໍ່ທັນແຕກທີ່ຍັງຕົກຄ້າງແຕ່ປາງສົງຄາມ ທ່ານເວົ້າວ່າ ໂດຍເຫັນຄວາມສຳຄັນຕໍ່ບັນຫາ ດັ່ງກ່າວ ສປປ ລາວ ຈຶ່ງສະເໜີເອົາບັນຫາການແກ້ໄຂ ລະເບີດບໍ່ທັນແຕກ ເຂົ້າເປັນບັນ ຫາແຫ່ງຊາດ ເປົ້າໝາຍທີ 9 ເນື່ອງຈາກຍັງມີພາລະອັນໜັກໜ່ວງ ຕໍ່ການແກ້ໄຂລະເບີດ ບໍ່ທັນແຕກ ເພາະມັນເປັນອຸບປະສັກ ຕໍ່ການພັດທະນາ ແລະການຫລຸດຜ່ອນຄວາມທຸກ ຍາກຂອງປະຊາຊົນ ທ່ານທອງລຸນກ່າວວ່າ ສປປ ລາວມີຄວາມເປັນຫ່ວງຕໍ່ສະພາບການຂັດແຍ້ງທີ່ມີການໃຊ້ ກຳລັງນັບມື້ນັບຮຸນແຮງຂຶ້ນ ໃນພາກສ່ວນຕ່າງໆຂອງໂລກ ທີ່ໄດ້ເປັນບັນຫາທ້າທາຍອັນ ໜັກໜ່ວງກວ່າເກົ່າໃຫ້ແກ່ວົງຄະນາຍາດສາກົນ ຕໍ່ໜ້າສະພາບການດັ່ງກ່າວ ສປປ ລາວ ຂໍຮຽກຮ້ອງໃຫ້ທຸກຝ່າຍທີ່ກ່ຽວຂ້ອງ ຈົ່ງໃຊ້ຄວາມອົດກັ້ນແລະຫລີກລ່ຽງທຸກການກະທຳທີ່ ຈະກໍ່ໃຫ້ເກີດການສູນເສຍຊີວິດແລະຊັບສິນຂອງປະຊາຊົນຜູ້ບໍລິສຸດ ທ່ານເວົ້າວ່າ ມີແຕ່ ການແກ້ໄຂບັນຫາຂັດແຍ່ງກັນ ດ້ວຍແນວທາງສັນຕິເທົ່ານັ້ນ ຈຶ່ງສາມາດ ສ້າງຄວາມໄວ້ ເນື້ອເຊື່ອໃຈຊຶ່ງກັນລະກັນໄດ້ ຄວາມເປັນປໍລະປັກແລະອະຄະຕິຕໍ່ກັນ ເປັນເຫດພາໃຫ້ ມີການໃຊ້ກຳລັງຮຸນແຮງຂຶ້ນໄປເລື້ອຍໆ ຜົນອອກມາສຸດທ້າຍກໍແມ່ນການສູນເສຍຊີວິດ ແລະຊັບສິນ ທີ່ເຕັມໄປດ້ວຍຄວາມເຈັບປວດໃຫ້ແກ່ປະຊາຊົນຜູ້ບໍລິສຸດ ຕໍ່ບັນຫາປາແລສໄຕນ໌ນັ້ນ ທ່ານທອງລຸນກ່າວວ່າ ຕໍ່ບັນຫາຄິວບານັ້ນ ທ່ານທອງລຸນກ່າວວ່າ ການນຳໃຊ້ມາດຕະການປິດລ້ອມ ແລະຂວ້ຳ ບາດຕໍ່ປະເທດໃດກໍຕາມ ບໍ່ອາດຈະນຳຜົນດີມາສູ່ປະຊາຄົມໂລກໄດ້ ກົງກັນຂ້າມກັບຈະ ເຮັດໃຫ້ທຸກຝ່າຍເສຍຜົນປະໂຫຍດແລະເປັນປໍລະປັກຕໍ່ກັນຫຼາຍຂຶ້ນ ທ່ານເວົ້າວ່າ ການ ດຳເນີນນະໂຍບາຍຂວ້ຳບາດຝ່າຍດຽວຕໍ່ສາທາລະນະລັດຄິວບາທີ່ເປັນເອກກະລາດຊຶ່ງ ໄດ້ແກ່ຍາວ ມາຫລາຍທົດສະວັດແລ້ວນັ້ນ ຍັງສືບຕໍ່ສົ່ງຜົນກະທົບອັນໃຫຍ່ຫຼວງ ຕໍ່ປະຊາ ຊົນຄິວບາຜູ້ຮັກຫອມສັນຕິພາບ ສະນັ້ນມັນເຖິງເວລາແລ້ວ ທີ່ການຂວ້ຳບາດດັ່ງກ່າວຈະ ຕ້ອງໄດ້ຮັບການຍົກເລີກ ພ້ອມນີ້ ທ່ານທອງລຸນ ຍັງໄດ້ກ່າວຊົມເຊີຍ ອົງການສະຫະປະຊາຊາດ ແລະເລຂາທິການ ໃຫຍ່ ທ່ານບັນກີມູນ ທີ່ໄດ້ດຳເນີນຄວາມພະຍາມ ຢ່າງບໍ່ຮູ້ອິດເມື່ອຍ ເພື່ອແກ້ໄຂບັນຫາ ຕ່າງໆຂອງໂລກ ສົ່ງເສີມການຮ່ວມມື ເພື່ອການພັດທະນາ ແບບຍືນຍົງ ການຫລຸດຜ່ອນ ຄວາມທຸກຍາກ ການປົກປັກຮັກສາສັນຕິພາບ ສະຖຽນລະພາບແລະຄວາມໝັ້ນຄົງຂອງ ໂລກຮວມທັງການຈັດກອງປະຊຸມສຸດຍອດ ວ່າດ້ວຍການປ່ຽນແປງດິນຟ້າອາກາດ ທີ່ຫາ ກໍຜ່ານພົ້ນໄປນັ້ນ ທ່ານທອງລຸນໄດ້ ຮຽກຮ້ອງໃຫ້ມີການປະຕິຮູບອົງກອນຕ່າງໆຂອງສະ ຫະປະຊາຊາດໃຫ້ມີຄວາມເຂັ້ມ ແຂງຂຶ້ນເພື່ອຮອງຮັບພັນທະໜ້າທີ່ ທີ່ມີການປ່ຽນແປງໃນ ຕໍ່ໜ້າຢ່າງມີປະສິດທິຜົນ ກ່ຽວກັບເລື່ອງສະມາຄົມອາຊ່ຽນນັ້ນ ທ່ານທອງລຸນກ່າວວ່າ ທ່ານທອງລຸນກ່າວໃນທີ່ສຸດວ່າ ປະເທດກຳລັງພັດທະນາ ທີ່ບໍ່ມີຊາຍແດນຕິດທະເລ ເປັນ ນຶ່ງໃນກຸ່ມປະເທດທີ່ມີສະພາບເງື່ອນໄຂພິເສດທີ່ວົງຄະນາຍາດສາກົນຮັບຮູ້ ການຈັດຕັ້ງ ປະຕິບັດແຜນການ ອານມາຕີ ກ່ຽວກັບການແກ້ໄຂບັນຫາສະເພາະ ຂອງປະເທດກຳລັງ ພັດທະນາທີ່ບໍ່ມີຊາຍແດນຕິດທະເລນັ້ນ ເຫັນວ່າ ມີຫລາຍອັນເຮັດຍັງບໍ່ທັນໄດ້ ຕາມເປົ້າ ໝາຍທີ່ວາງໄວ້ ສະນັ້ນ ຈຶ່ງຮຽກຮ້ອງໃຫ້ຄູ່ຮ່ວມພັດທະນາແລະປະເທດທາງຜ່ານໃຫ້ການ ປະກອບສ່ວນໃນກອງປະຊຸມສະຫະປະຊາຊາດຄັ້ງທີ 2 ວ່າດ້ວຍປະເທດກຳລັງພັດທະນາ ທີ່ບໍ່ມີຊາຍແດນຕິດທະເລຊຶ່ງຈະຈັດຂຶ້ນໃນຕົ້ນເດືອນພະຈິກທີ່ຈະມາເຖິງນີ້ຢູ່ນະຄອນຫຼວງ ວຽນນາ ປະເທດອອສເຕຣຍ